**DARBA UZDEVUMS**

**Izmaksu un ieguvumu analīzes sagatavošana Kohēzijas fonda projektam par videi draudzīga sabiedriskā transporta (autobusi) iegādi**

1. **Vispārīga informācija par projektu**

Videi draudzīga sabiedriskā transporta (autobusi) iegāde (turpmāk - Projekts) paredzēta darbības programmas “Izaugsme un nodarbinātība” 4.5.1.specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2.pasākuma “Attīstīt videi draudzīgu sabiedriskā transporta infrastruktūru (autobusi)” (turpmāk – Pasākums) īstenošanas noteikumu ietvaros. Līdz 2023.gada 31.decembrim Projekta ietvaros plānots iegādāties jaunus, vides draudzīgus transportlīdzekļus – 12 ūdeņraža autobusus un 23 bateriju elektroautobusus. Jaunie transportlīdzekļi aizstās zemās emisiju klases autobusus.

1. **darba pamatojums**

Izmaksu un ieguvumu analīzes (turpmāk – IIA) izstrāde ļauj pilnīgāk un objektīvāk izvērtēt projekta īstenošanas iespējas, nepieciešamo finansējumu un iespējamos rezultātus, tādējādi palīdzot efektīvāk plānot projekta budžetu un pamatot projekta nepieciešamību. IIA mērķis ir pamatot investīciju nepieciešamību un efektivitāti, izvērtējot tehniskos, vides un ekonomiskos aspektus, sagatavot informāciju finanšu organizācijām un pārvaldes institūcijām finanšu plānu un investīciju shēmu sagatavošanai, un lēmumu pieņemšanai par projekta īstenošanu.

1. **mērķis**

Nodrošināt kvalitatīvu IIA izstrādi un projekta iesnieguma sadaļu sagatavošanu RP SIA “Rīgas satiksme” Projekta īstenošanai saskaņā ar 2016.gada 20.decembra Ministru kabineta noteikumiem Nr.848 “Darbības programmas “Izaugsme un nodarbinātība” 4.5.1.specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2.pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi” un citiem Pasākuma reglamentējošiem noteikumiem.

1. **Veicamie uzdevumi un sagaidāmie rezultāti**
   1. Izstrādāt:
      1. pamatojumu Projekta ekonomiskajai efektivitātei, kā arī RP SIA “Rīgas satiksme” finanšu kapacitātei Projekta īstenošanai, sagatavojot Projekta IIA, identificējot divus scenārijus (ar Kohēzijas fonda atbalstu un bez tā);
      2. Projekta iesnieguma 2.pielikumu “Finansēšanas plāns”;
      3. Balstoties uz Pasūtītāja sniegto informāciju, sagatavot Projekta iesnieguma 3.pielikumu “Projekta budžeta kopsavilkums”;
      4. Projekta iesnieguma 4.pielikumu “Projekta izmaksu efektivitātes novērtēšana” (Finanšu analīze, Ekonomiskā analīze, Riska novērtējums un jutīguma analīze).
   2. Sniegt atbalstu un konsultācijas par projekta iesnieguma sadaļu sagatavošanu, kuras attiecas uz IIA tematiku un tās rezultātiem.
   3. Nepieciešamības gadījumā veikt precizējumus IIA aprēķinos atbilstoši Centrālās finanšu un līgumu aģentūras (turpmāk – CFLA) norādēm.
   4. Piedalīties sanāksmēs ar Pasūtītāju – konsultējot Pasūtītāju un sniedzot rakstiskas un mutiskas rekomendācijas pēc Pasūtītāja pieprasījuma par IIA tematiku un tās rezultātiem.
   5. Visām Izmaksu un ieguvumu analīzes sadaļām jābūt izstrādātām pielietojot integrēto pieeju un ievērojot:
      1. Eiropas Komisijas vadlīnijas par izmaksu un ieguvumu analīzes veikšanu investīciju projektiem, 2014.–2020.gads[[1]](#footnote-1);
      2. 4.5.1.2. pasākuma "Attīstīt videi draudzīgu sabiedriskā transporta infrastruktūru (autobusi)" projektu iesniegumu atlases nolikumu, projektu iesniegumu veidlapas aizpildīšanas metodiku, projekta vērtēšanas kritērijus u.c.;
      3. Ministru kabineta 2016.gada 20.decembra noteikumus Nr.848 “Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.2. pasākuma "Attīstīt videi draudzīgu sabiedriskā transporta infrastruktūru (autobusi)" īstenošanas noteikumi”;
      4. Ministru kabineta 2014.gada 16.decembra noteikumus Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā”.
2. **PASŪTĪTĀJA NODROŠINĀTĀ INFORMĀCIJA:**

Atbilstoši Pretendenta sagatavotajam informācijas pieprasījumam, Pasūtītājs apkopos un iesniegs Pretendentam, Pasūtītāja rīcībā esošo informāciju, kura nepieciešama IIA izstrādei.

1. **DARBU IZPILDES TERMIŅŠ:**
2. IIA starpziņojums – 2 (divu) nedēļu laikā no CFLA projektu atlases izsludināšanas brīža;
3. IIA gala ziņojums – 4 (četru) nedēļu laikā no CFLA projektu atlases izsludināšanas brīža;
4. kopējais termiņš – līdz Projekta pieteikuma apstiprināšanai no CFLA puses.
5. **SAMAKSAS KĀRTĪBA:**
   1. Samaksas kārtība:
      1. ja nepieciešams, avanss līdz 20%,
      2. pēc IIA gala ziņojuma sagatavošana – 50%.
      3. pēc projekta pieteikuma apstiprināšanas no CFLA puses – 30%.
6. **IESNIEZAMAIS DARBS UN NOFORMĒJUMS**
   1. Darbs iesniedzams elektroniskā formātā:
      1. Izmaksu un ieguvumu analīzes fails – \*.doc vai \*.docx formātā;
      2. Aprēķinu fails – \*.xls vai \*.xlsx formātā.
7. **PAPILDUS INFORMĀCIJA TIRGUS IZPĒTES DALĪBNIEKAM**

Pretendentam iespējams uzsākt darbu uzreiz pēc līguma noslēgšanas ar Pasūtītāju.

CFLA projektu atlases izsludināšana paredzēta indikatīvi trešajā ceturksnī (indikatīvi augusta otrā puse/septembra sākums).

1. *Pieejams:* [*https://ec.europa.eu/regional\_policy/sources/docgener/studies/pdf/cba\_guide.pdf*](https://ec.europa.eu/regional_policy/sources/docgener/studies/pdf/cba_guide.pdf) [↑](#footnote-ref-1)